REPUBLIKA HRVATSKA

ZAGREBAČKA ŽUPANIJA

OPĆINA BISTRA

**OSNOVNA ŠKOLA BISTRA**

Poljanica Bistranska, Bistranska 30

Na temelju članka 18a. Zakona o zaštiti osobnih podataka (NN 103/06, 41/08, 130/11 i 106/12) i članka 91. Statuta OŠ Bistra dana 02. siječnja 2015. g. ravnatelj donosi sljedeću

**ODLUKU**

**o imenovanju službenika za zaštitu osobnih podataka**

**I.**

Ovom Odlukom imenuju se Službenice za zaštitu osobnih podataka u Osnovnoj školi Bistra kao tijelu javne vlasti.

Službenik za zaštitu osobnih podataka je posebna službena osoba imenovana od strane Voditelja zbirke osobnih podataka koja vodi brigu o zakonitosti obrade osobnih podataka i ostvarivanju prava na zaštitu osobnih podataka.

**II.**

Službenicama za zaštitu osobnih podataka imenuju se Vjekoslava Špoljar Kurek i Ivana Coha Kontrec koje obavljaju poslove tajnika Škole.

**III.**

Službenik za zaštitu osobnih podataka obavlja sljedeće dužnosti:

– vodi brigu o zakonitosti obrade osobnih podataka u smislu poštivanja odredbi ovoga Zakona i ostalih propisa koji uređuju pitanja obrade osobnih podataka,

– upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka,

– upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka,

– brine o izvršavanju obveza iz članka 14. i 17. Zakona o zaštiti osobnih podataka,

– omogućava ostvarivanje prava ispitanika zajamčenih člancima 19. i 20. Zakona o zaštiti osobnih podataka,

– surađuje s Agencijom za zaštitu osobnih podataka u vezi s provedbom nadzora nad obradom osobnih podataka.

Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti. Ova obveza traje i nakon prestanka obavljanja dužnosti službenika za zaštitu osobnih podataka.

**IV.**

Ova Odluka stupa na snagu danom donošenja.

Ravnatelj Škole:

Eduard Kovačević

----------------------

KLASA: 602-01/15-01/142

UR.BROJ: 238-30-15-01